ועדת הכספים, כנסת 24, פרוטוקול מספר 286, 2022-05-31 10:30

אלכס קושניר: הצעת צו תעריף המכס והפטורים ומס קנייה על טובין (תיקון מס' 18), התשפ"ב-2022 (סיגריות אלקטרוניות).

אלכס קושניר: היועצת המשפטית, בבקשה.

שלומית ארליך: נזכיר בראשית הדברים את הפרוצדורה להטלת מכס.

שלומית ארליך: הפרוצדורה הזאת נקבעה בחוק מיסי מכס ובלו (שינוי התעריף), תש"ט-1949.

שלומית ארליך: לצורך הטלה או הגדלה של מכס על שר האוצר לפרסם ברשומות צו.

שלומית ארליך: צו, בשונה מהפרוצדורה הרגילה שאנחנו מכירים, נכנס לתוקף מיום פרסומו ברשומות, עוד לפני שהוא מגיע לכנסת ונדון בכנסת.

שלומית ארליך: תוקפו של הצו הוא לחודשיים מיום הפרסום.

שלומית ארליך: במהלך התקופה הזאת של החודשיים רשאית ועדת הכספים לאשר את הצו או לבטל אותו, כשפגרת הכנסת באה במניין הימים.

שלומית ארליך: בנושא של מיסוי נוזל סיגריות אלקטרוניות וסיגריות אלקטרוניות חד פעמיות היו כמה צווים.

שלומית ארליך: ביום 22.11.2021 פורסמו ברשומות צו תעריף המכס והפטורים ומס קנייה על טובין (תיקון מס' 7), ותקנות מס קנייה טובין (תיקון מס').

שלומית ארליך: תיקון מס' 7 קבע הוראות לעניין מיסוי נוזל סיגריות אלקטרוניות וסיגריות אלקטרוניות חד פעמיות כך שיחול מס קניה שמקביל בשיעור שלו למס שמוטל על סיגריות רגילות וטבק לגלגול.

שלומית ארליך: ברקע, ודיברנו על זה בדיונים, הייתה עתירה שהוגשה בנושא על ידי עמותת המיזם הרב מגזרי למיגור העישון, שעניינה היה להורות לשר האוצר להטיל מס על סיגריות אלקטרוניות בדומה למס שמוטל על סיגריות רגילות, טבק לגלגול וסיגריות אייקוס.

שלומית ארליך: הצו הזה נכנס לתוקף עוד לפני שהובא לדיון בוועדת הכספים, כשלוועדה היה פרק זמן של חודשיים לדון, לאשר או לבטל אותו.

שלומית ארליך: באותו יום גם פורסמו תקנות מס קנייה שעסקו בקביעת המחיר הסיטונאי ביחס לסיגריות אלקטרוניות שלא דרשו את אישור ועדת הכספים.

שלומית ארליך: בנוסף, במהלך דצמבר 2021 הועבר לוועדת הכספים גם צו תעריף המכס והפטורים ומס קנייה על טובין (תיקון מס') שעסק בהגבלת הכמות של נוזל לסיגריות אלקטרוניות וכמות הסיגריות האלקטרוניות החד פעמיות שאפשר להכניס לישראל, כשהצו הזה הובא קודם לוועדת הכספים ואחרי שקיימנו בו דיון הוא אושר.

שלומית ארליך: תיקון מס' 7 קבע את המס שיחול גם לגבי נוזל לסיגריה אלקטרונית.

שלומית ארליך: במקור נקבע שיחול מס קנייה בגובה 270% מהמחיר הסיטונאי.

שלומית ארליך: המס פה הוא שילוב של שלושה רכיבים: המס האחוזי, שזה 270% מהמחיר הסיטונאי ללא מע"מ, המס הקצוב של 11.

שלומית ארליך: 39 שקלים לאחד מיליליטר, והמס המינימאלי של לא פחות מ-21.81 שקלים.

שלומית ארליך: לגבי סיגריות חד פעמיות נקבע שיחול מס קנייה בשיעור 360% מהמחיר הסיטונאי אך לא פחות מ-32.72 שקלים לכל אחת, ונקבע כי לגבי מלאי קיים יוטל מס בסכום של שקל לאחד מיליליטר של נוזל לסיגריה אלקטרונית שמצוי בידי הסוחר ביום פרסום הצו ברשומות ומס בסכום של שישה שקלים ליחידה אחת של סיגריה אלקטרונית חד פעמית, ובלבד שמדובר בסוחר שסך המס שחל על הסיגריות שמצויות בידו במלאי עולה על 10,000 שקלים.

שלומית ארליך: תיקון מס' 7 נכנס לתוקף עם הפרסום שלו ברשומות, עוד לפני שהובא לדיון בוועדת הכספים, וזה בהתאם לפרוצדורה שחלה מכוח חוק מיסוי מכס ובלו.

שלומית ארליך: הוועדה קיימה ארבע ישיבות בנושא הזה.

שלומית ארליך: הישיבה הראשונה התקיימה ב-11.1.2022.

שלומית ארליך: באותה ישיבה הוצגה עמדת משרד הבריאות, שמענו את העמדות השונות מקרב חברי הכנסת, הציבור, היבואנים, והתבקשו נתונים נוספים מרשות המסים.

שלומית ארליך: דובר גם על הנוסח, על ה-0.7 מיליליטרים, על ההבחנה שבין סיגריה לסיגריה חד פעמית.

שלומית ארליך: בין הטענות דובר גם על התחולה המיידית על המלאי הקיים.

שלומית ארליך: ב-20.1.2022 התקיימה ישיבה נוספת, ישיבה שנייה, שבמהלכה הוחלט לאשר את הצו.

שלומית ארליך: כיוון שהצו עמד לפקוע, החלטנו לאשר אותו לתקופה של שבוע אחד, עד יום 28 בינואר 2022, וזה מתוך מטרה שנוכל להמשיך ולהעמיק את הדיון בו ולשמוע את כלל הגורמים הנוגעים בדבר.

שלומית ארליך: לאחר מכן, ב-24 בינואר, התקיימה ישיבה שלישית בנושא, כששם הוחלט להכניס תיקונים בצו על ידי פרסום צו חדש שבו יוטמעו שלושה תיקונים מרכזיים שהוועדה החליטה לקבל: הורדת פרט המכס שנגע לתמציות הטעם, שזה בעקבות הערה שהתקבלה פה בדיון; תיקון אופן החישוב כך שיהיה אחד מיליליטר שווה ערך לחפיסת סיגריות במקום 0.7 מיליליטר שהיה קבוע בצו במקור, ותיקון הנוסחה של הסיגריות החד פעמיות בדומה לנוזל.

שלומית ארליך: רשות המסים פרסמה יום אחרי הדיון, ב-25.1, צו חדש, תיקון מס' 16, אבל כיוון שהוא תיקן את הצו הפוקע, תיקן את תיקון מס' 7, הוא לא אושר בוועדה והתקיימה ישיבה נוספת בוועדה ב-31.1.

שלומית ארליך: זאת הייתה הישיבה הרביעית שבה רשות המסים הביאה טיוטת צו לבקשתנו, את תיקון מס' 17.

שלומית ארליך: הוועדה הטמיעה את התיקונים שהתבקשו, הצו פורסם ברשומות וחזר מיד לוועדת הכספים כדי שיאושר בוועדה.

שלומית ארליך: באותו מועד גם אישרנו את הצו לגבי הגבלת הכמות של סיגריות שניתן להכניס לישראל.

שלומית ארליך: אחרי שאישרנו את תיקון מס' 17, הוא הונח על שולחן המליאה ומספר חברי כנסת הגישו בקשה לבטל את החלטת ועדת הכספים בעניין הצו.

שלומית ארליך: הדרישות האלו לא נדונו עד תום התקופה שנקבעה בחוק, לכן רשות המסים פרסמה את תיקון מס' 18.

שלומית ארליך: הוחלט במסגרת תיקון 18 להפחית את המס על נוזל לסיגריה אלקטרונית.

שלומית ארליך: הצו הזה פורסם ב-16.2 וצפוי לפקוע ב-12.6.

שלומית ארליך: הוגשה בנושא עתירה על ידי בי פרש בע"מ כנגד התחולה המידית של הצו, כנגד העדר תקופת מעבר להתארגנות ביחס לצו.

אלכס קושניר: רשות המסים, אני מבקש שתסבירו את התיקון שעשיתם.

שלומית ארליך: אנחנו עכשיו דנים בתיקון מס' 18, התיקון שפורסם לאחר שתיקון 17 לא אושר במליאה.

קובי בוזו: התיקון היחיד שעשינו בצו נוגע לנוזל של סיגריות אלקטרוניות שהפחתנו 10% משלושת המרכיבים של המס.

קובי בוזו: את שיעור המס מהמחיר הסיטונאי שהיה 270% הפחתנו ב-10%, את המס הקצוב שהוא 8.16 שקלים למיליליטר הפחתנו ב-10% כך שזה נכתב בצו 7.34 שקלים, ואת המס המינימאלי שהיה 15.64 שקלים הפחתנו ל-14.08 שקלים.

קובי בוזו: התיקון נעשה משתי סיבות.

קובי בוזו: סיבה אחת זה שבדיונים שהיו כאן בוועדה הועלו טענות שהנוזל לסיגריה אלקטרונית הוא יותר לאוכלוסייה המבוגרת, פחות לבני נוער, וסיבה שנייה זה שאמרו לנו שיש פחת מסוים בעובדה שקונים בקבוקון של נוזל שצריכים למלא בתוך הכלי של הסיגריה האלקטרונית ותוך כדי המילוי נשפך הנוזל.

ינון אזולאי: בסיגריות האלקטרוניות החד פעמיות עשיתם שינוי?

ינון אזולאי: העליתם את המס?

קובי בוזו: לא.

ינון אזולאי: למה?

ינון אזולאי: אין בעיה שהורדת פה, אבל למה לא העלית בחד פעמי?

אלכס קושניר: המטרה הייתה להשוות.

ינון אזולאי: אבל הוא לא השווה.

אלכס קושניר: מס על הסיגריה האלקטרונית החד פעמית שווה למס על סיגריה רגילה.

ינון אזולאי: מה שעלה פה פעם אחר פעם נגע לסיגריות האלקטרוניות החד פעמיות שאמרנו שהן המזיקות ביותר כי הן נמצאות לא רק אצל הצעירים, אצל בני הנוער, הן אפילו נמצאות ברמה של ילדים.

ינון אזולאי: זה מה שכל הזמן העלנו פה, זרקנו כולנו.

ינון אזולאי: אם כבר עשיתם את השינוי הזה, קחו את הסיגריה החד פעמית ותעלו את המס.

ינון אזולאי: הורדת בסיגריה האלקטרונית בשביל להשוות, הכל בסדר.

ינון אזולאי: אגב, אם אני אלך להשוואה שעשית, גם שם אני אמצא.

ינון אזולאי: מי אמר לך שהפחת שעשית בבקבוקון הזה הוא באמת הפחת?

ינון אזולאי: הרי לא לקחת בקבוקים וחישבת את הפחת, לקחת השערה, ואני כרגע לא מדבר אם עשית הפחתה טובה יותר או טובה פחות, אם הפחתת יותר מידי או פחות מידי.

ינון אזולאי: אם לא היית נוגע בצו והיית אומר שאתה הולך עם זה עד הסוף ככה, בסדר, מעבירים, אבל נגעת בצו.

ינון אזולאי: הייתה גם דרישה שלנו לייקר את הסיגריות האלקטרוניות החד פעמיות.

ינון אזולאי: מאז שהצו הגיע עד עכשיו גם לא היה ייבוא של החד פעמי.

ינון אזולאי: הייתם צריכים לגעת בסיגריות האלקטרוניות החד פעמיות ואני הייתי הראשון פה להצדיע לכם על הנושא.

ינון אזולאי: כל הוויכוחים שלי היו על הדרך, על הנושא, וגם אמרתי לכם שאני נגד עישון ואני לא מעשן.

ינון אזולאי: אם כבר נגעת בצו, היית צריך להכות בחד פעמי.

אפי שפר: צריך להבין שמדובר במוצר מזיק.

אפי שפר: סיגריה אלקטרונית ממכרת ומזיקה כמו סיגריה רגילה.

אפי שפר: צריך להשוות את המס ולהעלות אותו אפילו יותר.

אפי שפר: העישון גורם ל-8,000 מקרי מוות במדינת ישראל בשנה, כש-800 איש מתוכם מתים כתוצאה מעישון כפוי.

אפי שפר: הכלי של המיסוי הוא כלי אפקטיבי שהוכיח את עצמו בעבר, לכן אנחנו תומכים בהעלאה של המיסוי הזה, אפילו בהשוואה שלו.

ינון אזולאי: בדיונים הקודמים שישבנו פה הראיתם לנו מצגות עם כל מיני מחקרים.

ינון אזולאי: מי שעשה את המחקרים והמצגות זה המיזם למיגור העישון.

ינון אזולאי: הם גם עשו את זה בהתנדבות.

ינון אזולאי: כל פעם שאלנו למה משרד הבריאות לא עושה, למה צריך להסתמך עליהם.

ינון אזולאי: האם מאז ועד היום, והיה מספיק זמן, עשיתם מחקר שלכם שאתם מימנתם, או שעוד פעם אתם מסתמכים על מחקר שלהם בנושא של הסיגריות?

אפי שפר: הנתונים שהוצגו בישיבות הקודמות הם הנתונים הכי עדכניים שיש.

אפי שפר: אנחנו עושים שיתוף פעולה אקדמי.

ינון אזולאי: פעם שעברה הערנו על זה.

ינון אזולאי: לא יכול להיות שעמותה שיושבת ועושה דברים טובים מביאה את זה.

אלכס קושניר: לא מצפים ממשרד ממשלתי תוך שלושה חודשים לעשות מחקר.

ינון אזולאי: למה לא?

אלכס קושניר: כי בשלושה חודשים אתה לא עושה מחקר.

ינון אזולאי: קובי בא ואמר שרוצים להשוות, וגם אפי אומר שהסיגריות האלקטרוניות מזיקות יותר לבריאות.

ינון אזולאי: אני לא עשיתי מחקר, אני לא יודע, אני רק קראתי מחקרים.

ינון אזולאי: קראתי גם את הצד הזה, גם את הצד הזה, כשכל אחד אומר את הצד שלו.

ינון אזולאי: פה לא הבינו בדיוק את המחקרים של כולם.

ינון אזולאי: גם באלה שנגענו ראינו שיש עוד צדדים.

ינון אזולאי: היה ראוי ונכון שכשאתם יודעים שמגיע צו חדש שיש בו שינויים תהיה גם הוספה על הסיגריות.

ינון אזולאי: משרד הבריאות לא מסוגל להוציא כמה שקלים מהכיס שלו בשביל מחקר כזה?

אלכס קושניר: רשות המסים, האם בעקבות הכניסה של הצו לתוקף אתם רואים שינוי בהרגלי צריכה, בהרגלי ייבוא, משהו?

קובי בוזו: כן.

קובי בוזו: מאז כניסת הצו לתוקף אנחנו רואים ירידה.

אלכס קושניר: מתי זה היה?

קובי בוזו: מ-22 בנובמבר עד אתמול ראינו ירידה משמעותית גם בנוזלים לסיגריות אלקטרוניות וגם בסיגריות החד פעמיות.

אלכס קושניר: בייבוא או במכירה?

קובי בוזו: בייבוא.

קובי בוזו: אנחנו קולטים את מה שמשתחרר מהמכס.

אלכס קושניר: מה זה "משמעותי"?

קובי בוזו: עשרות אחוזים.

ינון אזולאי: אולי זה קורה, ואני אומר את זה ברצינות, בגלל שאתם לא יודעים כמה נכנסו לארץ, הם עדין עומדים בפקק של האניות.

ינון אזולאי: אתם יודעים מה קורה בנמלים?

ינון אזולאי: אני יודע על כאלה שהסחורה תקועה להם בנמלים.

ינון אזולאי: יכול להיות שהאינדיקציה שלכם לא נכונה.

ינון אזולאי: יכול להיות גם שיש כאלה שקנו לפני זה מלאי גדול שעדיין נמצא אצלם.

ינון אזולאי: יש לנו שני פרמטרים פה שלא בדיוק מביאים את מה שאתה אומר.

ינון אזולאי: אם היית אומר שיש ירידה בצריכה של הסיגריות - -

קובי בוזו: זה לא אצלי.

ינון אזולאי: נתון על ירידה בצריכה זה נתון טוב.

ינון אזולאי: הנתון לגבי ייבוא הוא כרגע פחות טוב, כי אני ממשיך לראות את אלה שממשיכים לעשן, את אלה שממשיכים לקנות את הסיגריות בבוקר.

ינון אזולאי: אתה רואה את אותו אחד שב-06:00 בבוקר לפני התפילה חייב את הסיגריה, או את אותו אחד שלפני עבודה יורד עם הקפה שלו עם סיגריה.

ינון אזולאי: העניין הוא לא בייבוא, העניין הוא בצריכה.

ינון אזולאי: כמה כסף נכנס לרשות המסים מהמס על הסיגריות מאז שנכנס הצו עד עכשיו?

קובי בוזו: אנחנו לא אוספים נתונים על מה שקורה אחרי השחרור מהמכס.

ינון אזולאי: למי יש את הנתונים האלה?

קובי בוזו: למי שעושה מחקרים על הרגלי עישון.

ינון אזולאי: אתה מבין למה צריך את משרד הבריאות?

ינון אזולאי: מחקר כזה היה נותן לנו אינדיקציה עד כמה הצו הזה טוב, עד כמה הוא מבורך.

אלכס קושניר: אתה צודק.

אפי שפר: אנחנו עובדים על סקר כזה שהולך להתפרסם.

ינון אזולאי: על הצריכה של עכשיו?

אפי שפר: התנהגויות של סיכון אצל בני נוער.

אפי שפר: אחרי פסח התחיל איסוף של נתונים שאני מאמין שבזמן הקרוב יתפרסם.

ינון אזולאי: לגבי הצריכה מאז שנכנס הצו עד היום אין לכם נתון?

אפי שפר: אנחנו עובדים על זה.

אלכס קושניר: שירה, יש לכם נתון על זה?

שירה כסלו: אנחנו מסתכלים על מה שקורה בשטח, וגם החנויות יכולות להגיד מה קורה בשטח.

אלכס קושניר: ומה קורה בשטח?

אלכס קושניר: מה התחושות?

שירה כסלו: התחושות כרגע זה שהמלאים תקועים ולא ברור מה יקרה.

שירה כסלו: מחכים לראות מה יקרה בחדר הזה.

אלכס קושניר: למה המלאים תקועים?

ינון אזולאי: הם משתמשים בינתיים במלאי הישן.

שירה כסלו: בחנויות הייעודיות אנחנו רואים כרגע שהמלאים של החד פעמיות לאט לאט יורדים.

שירה כסלו: כנראה שהם מחכים למלאים הבאים אחרי שהם ידעו מה יקרה עם הצו פה.

אלכס קושניר: צבי הרציג, בבקשה.

צבי הרציג: הקיצוניות של משרד הבריאות בנושא הסיגריה האלקטרונית דחפה אותי במשך השנים לחקר הנושא, וגם כתבתי הרבה למשרד הבריאות במשך השנים.

צבי הרציג: בארצות הברית אין מס פדרלי על סיגריה אלקטרונית וכל מדינה קובעת לעצמה אם להטיל או לא להטיל מס.

צבי הרציג: יש כיום שישה מחקרים בארצות הברית שבוחנים מה התוצאות של מס על סיגריה אלקטרונית על הרגלי עישון טבק, כשהמחקרים מראים שכמעט כל מבוגר שלא מאייד סיגריה אלקטרונית בגלל המס מעשן טבק, וששניים מכל שלושה צעירים שלא מאיידים סיגריה אלקטרונית בגלל המס עוברים לטבק.

ינון אזולאי: מה זה אצלך צעירים?

ינון אזולאי: איזה גילאים?

צבי הרציג: מתחת ל-18.

צבי הרציג: יש הסכמה, וזה בניגוד למה שאמר נציג משרד הבריאות כאן, בין משרדי הבריאות המובילים במערב, כולל ה-CDC, כולל משרד הבריאות של בריטניה, משרד הבריאות של קנדה ומשרד הבריאות של צרפת, שבסיגריה אלקטרונית יש פחות סיכון.

צבי הרציג: משרד הבריאות של בריטניה הסיק שב-95% או יותר זה פחות מסוכן מסיגריה רגילה.

צבי הרציג: האקדמיה הלאומית למדעים בארצות הברית פרסמה דוח בחסות ה-FDA בו היא אמרה שסיגריה אלקטרונית הרבה יותר בטוחה מסיגריה רגילה.

צבי הרציג: פניתי למשרד הבריאות עם המחקרים בעולם שמצביעים על כך שהמס על סיגריה אלקטרונית יגרום לעלייה בעישון טבק, אבל לא קיבלתי תגובה.

צבי הרציג: התגובה היחידה שקיבלתי מהם זה שהם מסתמכים על דוח הבנק העולמי וארגון הבריאות העולמי.

צבי הרציג: אם משרד הבריאות היה עושה מחקר מאוד מקיף הייתי מבין למה הם הולכים נגד כל העולם.

צבי הרציג: בישראל מציעים את המס הכי גבוה בעולם על סיגריה אלקטרונית, בפער של 100% יותר מדרום קוריאה.

צבי הרציג: באירופה יש מדינות שאין בהן מס.

צבי הרציג: במדינות שכן מטילות מס המס הוא משהו כמו שקל או חצי שקל על מיליליטר.

צבי הרציג: כאן מטילים 15 שקל מס על מיליליטר.

צבי הרציג: אין כיום מומחה לנושא הזה במשרד הבריאות.

צבי הרציג: אם אין כיום מומחה לנושא הזה במשרד הבריאות, איך אנחנו יכולים לעשות דברים שלא עשו בכל העולם?

צבי הרציג: איך אנחנו יכולים לעשות משהו נגד דוח ארגון הבריאות העולמי?

צבי הרציג: איך אנחנו יכולים לעשות דברים שמעלים את שיעור העישון וגורמים לסכנת חיים, גורמים ליותר מוות?

אלכס קושניר: חגי לוין, בבקשה.

פרופ' חגי לוין: היום הוא היום הבינלאומי ללא עישון.

אלכס קושניר: מאוד סימבולי הדיון הזה.

פרופ' חגי לוין: אנחנו מאוד כואבים על הקורבנות של הסיגריות הרגילות, של הסיגריות האלקטרוניות ושל שלל המוצרים ששימוש בהם לפי הוראות היצרן הורג את המשתמש.

פרופ' חגי לוין: אנחנו רואים איך חברות הטבק משבשות את תהליכי קבלת ההחלטות, ושמענו כאן עכשיו את צבי שאנחנו יודעים שבעבר שיקר לגבי תאריו האקדמיים, לגבי הארגון שהוא מייצג.

צבי הרציג: לא נכון.

פרופ' חגי לוין: על זה אפשר אחרי זה לפרט ולהרחיב.

פרופ' חגי לוין: הטענות שנאמרו כאן הן טענות לא נכונות.

פרופ' חגי לוין: קיימנו כאן סדרה של דיונים שבהם הצגנו את המצב בעולם.

פרופ' חגי לוין: גם במשרד הבריאות עשו עבודה יסודית ורצינית.

פרופ' חגי לוין: צודק ח"כ אזולאי שהיינו רוצים נתונים יותר טובים, מיפוי יותר טוב של הרגלי העישון בישראל והתגובה לצעדי הרגולציה, לכן אנחנו חוזרים על הצעתנו לייעד חלק מהכנסות המסים לטובת קרן כזאת שתבטיח תקצוב הולם לנושא של המאבק בעישון, לרבות נושא הניטור.

פרופ' חגי לוין: אנחנו בהחלט רואים רוח חדשה במשרד הבריאות – אנחנו רואים שאותו תפקיד אויש, שנעשים דברים, וגם שמענו על הסקר המתוכנן.

פרופ' חגי לוין: הגישה המקצועית המקובלת היא שהסיגריות האלקטרוניות הן חלק מאותו ספקטרום של מוצרים שמזיקים לבריאות וממכרים, לכן טוב עשתה הוועדה בראשותך בנושא המיסוי, למרות שעם הזמן, לצערנו, יש פיחות מסוים בגובה המס.

פרופ' חגי לוין: מה שחשוב היום זה להתקדם קדימה.

פרופ' חגי לוין: הוודאות של מה הוא גובה המס יעזור למי שמוכרים את אותם מוצרים, יעזור לצרכנים.

פרופ' חגי לוין: צריך היום להתקדם הלאה ולאשר את המיסוי.

פרופ' חגי לוין: ראוי גם שנעסוק במאמצים למיגור העישון בישראל, כי המצב הוא לא מספיק טוב.

פרופ' חגי לוין: כואב על אותם בני נוער שבנתונים שאנחנו רואים משתמשים יותר וגם יותר נכנסים למעגל המוות של העישון דרך סיגריות אלקטרוניות כאלו ואחרות.

נעמה לזימי: לי יש שאלה לגבי המחקר המלווה.

נעמה לזימי: הקראתי בדיון הראשון מה שמסרה לי מישהי שמלווה אנשים להיגמל מעישון ואני יודעת כמה הסיגריות האלקטרוניות מזיקות, מה קורה עם בני נוער, עם זה שיש תחום אפור בהקשר של מותר, לא מותר, בהקשר של העלייה בזמן הקורונה.

נעמה לזימי: אני בעד המהלך, אבל אם אין מחקר מלווה זה אובדן ידע חמור.

נעמה לזימי: אנחנו אמורים להבין האם יש מעבר מאיוד לסיגריות רגילות כתוצאה מאישור המס, האם זה מפחית.

נעמה לזימי: משרד הבריאות אמור לעשות איזה שהוא מחקר שייתן לנו נתונים בעתיד.

נעמה לזימי: זה נראה לי פספוס עצום שלא ייעשה מחקר כזה.

שירה כסלו: לארגונים יש את הנתונים.

נעמה לזימי: מילא המחקר המקדים, זה בסדר גמור, אבל ברגע שיש את המס הזה הייתי רוצה שהמשרד יעשה מחקר כדי להבין איך זה השפיע.

אפי שפר: המשרד עושה מחקר, הוא מחדש את הנתונים שנוגעים לכל הפרמטרים שקשורים לעישון.

נעמה לזימי: מרגע הצו אתם מתחילים מחקר מלווה?

אפי שפר: המשרד מתקצב את הדברים האלה, זה חלק מהדוח של מניעת עישון שמפורסם פעם בשנה.

נעמה לזימי: אני רוצה לדעת שאנחנו לא עושים תהליך הפוך ודוחפים לעישון.

נעמה לזימי: מחקר מגבה לנו את זה.

אפי שפר: יש מחקרים שמראים שבני נוער שנכנסו לעישון של סיגריות אלקטרוניות, מוצאים את עצמם - -

נעמה לזימי: נכון, מוסללים לסיגריות רגילות, ולכן מחקר מלווה הוא חשוב.

נעמה לזימי: ברור שהסיגריות האלקטרוניות הן דרך קלה מאוד לעישון סיגריה רגילה, אבל אני שואלת על המחקר המלווה שייתן לנו נתונים להתמודד עם זה.

נעמה לזימי: אני יודעת מהעולם שהמס הזה יעיל, יודעים עליו שהוא מס שנותן נורת אזהרה.

נעמה לזימי: בניגוד לכל מיני תאוריות על מסים אחרים שגם איתם אני יכולה להסכים, המס הזה מייצר מנגנון אזהרה.

נעמה לזימי: בסוף כולנו יודעים מה היא סיגריה.

נעמה לזימי: האם משרד הבריאות לוקח בחשבון גם את המתודולוגיה ההמשכית, את הדרך, כדי שאנחנו בצו הבא נוכל להתבסס על נתונים?

אפי שפר: אנחנו בהחלט לוקחים בחשבון את הפרמטרים, אנחנו תמיד מרחיבים את הדוח.

אלכס קושניר: הם אמרו שהם התחילו במחקר.

ינון אזולאי: יש יעד לסיום המחקר?

אפי שפר: אני מאמין שזה ייקח מספר חודשים.

אפי שפר: עד שאוספים את הנתונים, עושים סקרים ומעבדים את הנתונים - -

ינון אזולאי: איך אתה אוכף את העניין של הסיגריות?

אפי שפר: אנחנו הרגולטור.

אפי שפר: מי שאחראי על האכיפה זה הרשויות המקומיות, להן יש את הסמכות לאכוף את העישון במקומות הציבוריים.

אפי שפר: אנחנו עובדים בשיתוף פעולה עם המכס בכל הנושא.

ינון אזולאי: יש פיקוח שלכם שהדבר הזה נעשה?

אפי שפר: אנחנו עובדים איתם בשיתוף פעולה, מקדמים את הנושא באמצעות הדרכות.

ינון אזולאי: הרי אנחנו רואים את הצעיר שמגיע לחנות והמוכר מוכר לו את הסיגריות רק כי אותו צעיר הוא שכן שלו והוא כל יום קונה אצלו משהו.

ינון אזולאי: אנחנו גם יודעים שלא תמיד הפקחים של העיריות אוכפים את זה.

ינון אזולאי: אתה יכול להיכנס לאולם ולראות שבן אדם מעשן סיגריה ואם הציבור לא יעיר לו הוא ימשיך.

ינון אזולאי: האם משרד הבריאות, ואתה אמון על רשות האכיפה של משרד הבריאות, עושים איזו שהיא בדיקה כדי לראות שבאמת אוכפים את זה?

ינון אזולאי: זה שנותנים את זה בידי הרשויות זה בסדר.

אפי שפר: הרשויות המקומיות מחויבות לדווח פעם בשנה לגבי היקף האכיפה.

אפי שפר: אנחנו, לצערנו, יודעים שהם עושים את זה בצורה לא מספיקה, אנחנו יודעים שהיקף הדיווח הוא מאוד דל.

אלכס קושניר: איזה שיניים יש לכם כנגד זה?

אפי שפר: הבעיה שלמשרד הבריאות אין שיניים כנגד זה.

אפי שפר: אנחנו משתפים פעולה עם הרשויות המקומיות, אנחנו נותנים להם את הכלים לבצע את האכיפה, יוצאים איתם לשטח, מדריכים אותם, נותנים להם חוות דעת משפטית כזאת או אחרת.

ינון אזולאי: בקיצור, אתם רק מלטפים ונותנים להם את הסוכרייה, את המקל אין לכם.

אפי שפר: את המקל אין לנו, אבל אנחנו משתפים פעולה עם משרדי ממשלה אחרים.

אלכס קושניר: קובי, נשאלה שאלה לגבי היקף ההכנסות מהמס.

אלכס קושניר: יש לך נתון?

קובי בוזו: ההכנסות מהמס הן כמיליון שקלים.

אלכס קושניר: כשאישרנו את הצו בפעם הקודמת הקצינו חמישה מיליון שקלים למשרד הבריאות לצורך תגבור המלחמה בעישון.

אלכס קושניר: האם הכפלתם את הכסף?

ינון אזולאי: אם הוא אומר שנכנס רק מיליון שקל מהמס, בוא נמכור עוד סיגריות כדי שיהיו להם עוד ארבעה מיליון.

אלכס קושניר: הכסף לא קשור למס, הכסף פשוט מגיע.

אלכס קושניר: לא קיבלתם את הכסף?

אלכס קושניר: אני מבקש שתבדקו ותעדכנו.

ינון אזולאי: כמה כסף נכנס מהמס על סיגריות?

קובי בוזו: מיליון שקל.

קובי בוזו: זה נראה לך נמוך, נכון?

ינון אזולאי: למה?

ינון אזולאי: לא עבדתם?

קובי בוזו: עבדנו.

קובי בוזו: נתת קודם את הסיבות למה זה כזה נמוך.

אלכס קושניר: למה?

קובי בוזו: קודם כל, העניין של הוודאות פה בוועדה.

אלכס קושניר: המלאים תקועים.

קובי בוזו: לא יודעים אם זה יאושר או לא יאושר.

שלומית ארליך: יש לכם מידע בנוגע למלאים?

שלומית ארליך: אתם יודעים להעריך?

קובי בוזו: לא, כי זה עדיין נמצא במחסנים.

קובי בוזו: את מה שהוא לא שחרר הוא לא שחרר.

ינון אזולאי: אתם יודעים שיש מלאי ליבואן פלוני, הרי הוא משלם עבור האחסנה, וגם אתם יודעים כמה יש לו במלאי.

ינון אזולאי: אם היום בצוהריים כולם משחררים את המלאי, האם אתם יודעים כמה כסף ייכנס לכם?

קובי בוזו: יכול להיות שאפשר לעשות עיבוד כזה, רק אני יודע שלגבי מלאים קודמים היו כאלה שבחרו להחזיר חזרה.

קובי בוזו: יש גם עדיין מחלוקות לגבי התשלומים.

קובי בוזו: יבואן ששילם כמה אלפי שקלים נמצא תחת בקרה של המכס, כי שולחים את הנוזל בתוך הסיגריה החד פעמית למעבדה.

קובי בוזו: אם נמצא שהוא דיווח על מיליליטר אחד אבל במעבדה ראו שזה חמישה מיליליטר, מוציאים לו הודעת גירעון של פי חמש.

קובי בוזו: זה לא שהוא שילם ואני רואה את זה כבר מולי.

ינון אזולאי: יש פה משהו שלא מסתדר לי.

ינון אזולאי: כשהטלנו את המס הזה, המס היה גם על המלאי הקיים, נכון?

קובי בוזו: לא, זה לא המס על מלאי.

קובי בוזו: על המלאי הקיים הם שילמו בנפרד.

ינון אזולאי: כשהעברנו פעם ראשונה את הצו היה מס על המלאי, נכון?

שלומית ארליך: היה מס נמוך יותר על המלאי.

אלכס קושניר: שקל למיליליטר.

ינון אזולאי: מאז ועד היום מחיר הסיגריות האלקטרוניות לא עלה בחנויות?

אלכס קושניר: בטח שעלה.

ינון אזולאי: משהו במיליון שקל לא מסתדר לי.

ינון אזולאי: מה זה מיליון שקל?

ינון אזולאי: כשאתה עושה סיבוב בתל אביב אתה מגיע למיליון.

אלכס קושניר: כמה כסף שולם על המלאי הקיים?

קובי בוזו: המלאי הקיים זה בנפרד.

קובי בוזו: על המלאי הקיים זה היה עוד איזה 600,000 שקל.

אלכס קושניר: אז 600,000 מיליליטר.

ינון אזולאי: מיליון שקל זה רק מהמס החדש?

ינון אזולאי: רק במיליון שקל שוחררה סחורה?

קובי בוזו: כן.

ינון אזולאי: על מה שהמשיכו למכור שילמו רק את השקל הזה, את ה-600,000.

אלכס קושניר: מה שהיה פה לפני כניסת הצו לתוקף.

קובי בוזו: את מה שהיה לפני.

ינון אזולאי: זה או שאנשים החליטו להפסיק לעשן, או שהם עברו לסיגריות רגילות.

פרופ' חגי לוין: או שלא התחילו.

פרופ' חגי לוין: אולי יש ילדים שלא התחילו.

ינון אזולאי: אני מדבר על הצריכה.

ינון אזולאי: יכול להיות שאין עניין לשחרר את המלאי כי אנשים שצרכו את זה עברו לסיגריות רגילות.

אלכס קושניר: המחקר של משרד הבריאות שיסתיים ייתן לנו תשובה.

אלכס קושניר: אני רק רוצה שרגע ניזכר במקורות של הצו הזה.

אלכס קושניר: לצו הזה היו כמה מטרות.

אלכס קושניר: מטרה אחת הייתה להשוות את המס על סיגריות חד פעמיות ועל נוזל לסיגריות אלקטרוניות למס על סיגריות רגילות.

אלכס קושניר: ככה נבנתה הנוסחה.

אלכס קושניר: עשינו פה כמה שינויים כדי להתאים את הנוסחה למציאות.

אלכס קושניר: השינוי שאנחנו רואים כאן זה הפחתת המס על הנוזל מתוקף העובדה שגם לנוזל יש בלאי, וגם מי שמשתמש יותר בנוזל זה המבוגרים, פחות הילדים.

אלכס קושניר: מה שהכי חשוב פה זה המס על הסיגריה החד פעמית.

אלכס קושניר: למה?

אלכס קושניר: כי סיגריה חד פעמית היא שער כניסה קל ומפתה עבור ילדים ונוער.

אלכס קושניר: אני רואה המון ילדים בגילאי בית ספר יסודי מסתובבים עם הדבר הזה.

אלכס קושניר: ברגע שאנחנו מעלים את המחיר, וגם המחיר עלה בצורה משמעותית, אנחנו מייצרים איזה שהוא רף, איזו שהיא מדרגה גבוהה יותר ומחסום לכניסה.

אלכס קושניר: סיגריה מבחינת הילדים האלה היא לא בדיוק תחליף, כי סיגריה מסריחה וכבר לא באופנה.

אלכס קושניר: אני חושב שדווקא עבור הצעירים, הילדים והנוער זה שאנחנו מעלים את המס - -

ינון אזולאי: לכן אמרתי להעלות את המס על החד פעמי.

אלכס קושניר: מה שאנחנו עושים כאן זה מתקנים את העיוות הקטן שיצרנו בין הסיגריה האלקטרונית החד פעמית לבין הנוזל.

אלכס קושניר: לי זה נראה מהלך מאוד נכון.

שירה כסלו: תחשבו על השינוי שעשינו בטבק לגלגול בהשוואה לסיגריות שלקח כמה חודשים טובים בשביל להתחיל לראות את השינוי בשטח.

אלכס קושניר: ברור שזה ייקח זמן.

שירה כסלו: לגבי מתי משרד הבריאות יצא ויהיו לו נתונים שבאמת יוכלו להראות את ההשפעה יש איזה מרחק שצריך לקחת בחשבון.

שירה כסלו: כרגע, בדיוק כמו שדיברתם, השטח קפוא ומחכה במידה מסוימת למה שהחדר הזה יחליט.

שירה כסלו: קחו בחשבון שהמחירים כרגע הם בין 100 ל-120.

שירה כסלו: אם אנחנו מדברים על בני נוער שאנחנו לא רוצים שהם יקנו את זה מדמי הכיס, אנחנו עדיין במחירים יחסית נמוכים, אבל אפשר לומר שהעלינו משמעותית כי קודם היה אפשר להשיג ב-35 שקלים.

לילי אור: צו תעריף המכס והפטורים ומס קנייה על טובין (תיקון מס' 18), התשפ"ב-2022 בתוק סמכותי לפי סעיפים 3 ו-5 לפקודת תעריף המכס והפטורים 1937, לפי סעיף 1 לחוק מסי מכס ובלו (שינוי התעריף), התש"ט-1949, ולפי סעיף 3 לחוק מס קנייה (טובין ושירותים), התשי"ב-1952, אני מצווה לאמור: תיקון סעיף 1 1.

לילי אור: בסעיף 1 לצו תעריף המכס והפטורים ומס קנייה על טובין, התשע"ז-2017 (להלן – הצו העיקרי), אחרי ההגדרה "מחסן רישוי" יבוא: ""מ"ל" – מיליליטר;".

לילי אור: סעיף 1 הוא סעיף ההגדרות של צו תעריף המכס.

לילי אור: אנחנו מוסיפים פה ראשי תיבות שנשתמש בהם אחר כך לקיצור העניין.

לילי אור: סעיף 2 זה תיקון סעיף 8.

לילי אור: סעיף 8 קובע את המחיר הסיטונאי לסיגריות, ויש פה הוספה של הסיגריות האלקטרוניות והנוזלים לסיגריות.

לילי אור: תיקון סעיף 8 2.

לילי אור: בסעיף 8 לצו העיקרי, במקום "של סיגריות שסיווגם בפרטים 24.02.200000 ו-24.02.902000 של יחידות טבק שסיווגן בפרטים 24.03.911100 ו-24.03.992100 של יחידות טבק הנתונות בערכה למכירה קמעונאית הכוללת מכשיר חימום המסווג בפרט 85.43.708100 ושל טבק לסיגריות שסיווגו בפרטים 24.03.191000, 24.03.911900, 24.03.992900 ו-85.43.70822" יבוא " של הטובין המפורטים להלן:

לילי אור: יחידות טבק שסיווגן בפרטים 24.03.911100 ו-24.03.992100;

לילי אור: המסווג בפרט 85.43.708100;

לילי אור: ו-85.43.708200;

לילי אור: סיגריות אלקטרוניות המסווגות בפרט 85.43.70700".

לילי אור: 3.

לילי אור: בסעיף 10 לצו העיקרי, בטבלה, אחרי פרט (2א) יבוא: "(2ב) נוזל לסיגריה אלקטרונית פעולת ההשבחה מילוי או אריזה".

לילי אור: תיקון סעיף 12 4.

לילי אור: בסעיף 12 לצו העיקרי, בסעיף קטן (ב), במקום "ו-85.43.708000" יבוא "38.24 ו-85.43".

לילי אור: תיקון 5.

לילי אור: בתוספת הראשונה לצו העיקרי - התוספת הראשונה

991000 יבוא: "991000/1 נוזל לסיגריה אלקטרונית מכס - 8% מס קנייה - 243% 7.34 ש" למ"ל אל"פ מ-14.08 ₪ למל"ל

991000 יבוא: בכלל 3, המילים "המאוכסן במחסנית המסווגת בפרט 38.24" – יימחקו;

4 יבוא: "5 בפרט 85.43.707100 שיעור מס הקנייה הקבוע בטור ד' חל רק על מרכיב הנוזל הנתון בערכה למכירה קמעונאית;";

707000 יבוא: "707000 סיגריה אלקטרונית; 707100/5 הנתונה בערכה מכס – פטור מס קנייה – 243% 7.34 למכירה קמעונאית ₪ למ"ל אל"פ מ-14.08 המכילה נוזל ₪ למ"ל 707200/3 אחרת, שאינה מתאימה למילוי מכס – פטור מס קנייה – 270% 8.16 חוזר המכילה ₪ למ"ל אל"פ מ-15.64 נוזל בתוכה ₪ למ"ל 707900/8 אחרים מכס – פטור מס קנייה – פטור

707000 יבוא: אלקטרוניות, סיגריות אלקטרוניות המכילות נוזל";

707000 יבוא: אלקטרוניות וסיגריות אלקטרוניות המכילות נוזל";

707000 יבוא: לסיגריות אלקטרוניות וסיגריות אלקטרוניות המכילות נוזל".

707000 יבוא: 6.

707000 יבוא: צו תעריף המכס והפטורים ומס קנייה על טובין (תיקון מס' 17), התשפ"ב-2022 – בטל.

707000 יבוא: 7.

707000 יבוא: על אף האמור בסעיף 12 לצו העיקרי בתיקונו בסעיף 4 לצו זה, יראו לעניין תיאום הסכומים האמורים בסעיף 5 לצו זה ביום ח' בטבת התשפ"ג (1 בינואר 2023) כאילו המדד היסודי הוא המדד שפורסם בחודש דצמבר 2021.

ינון אזולאי: אמנם המס שאתם מטילים לא שונה מכל מדינות העולם, אבל אני הייתי מעדיף שתביאו מס גבוה יותר.

ינון אזולאי: אם באמת היינו רוצים למגר את העישון בקרב בני הנוער, היינו צריכים להטיל על החד פעמי מס יותר גבוה.

ינון אזולאי: לגבי הסיגריות האלקטרוניות לא הראיתם לנו איך אתם מודדים.

ינון אזולאי: זה שעכשיו עשיתם פחת על הבקבוקון זה הכל בהשערות, שזה דבר שלא נכון ולא ראוי למי שרוצה לתקן ולעשות צו.

ינון אזולאי: צריך להיות יותר מדויק, צריך להביא את זה בצורה יותר מסודרת.

ינון אזולאי: אני לא אתנגד לצו, אני אומר את זה, אבל העבודה שנעשתה, לצערי, היא לא עבודה מדויקת, וזה בלשון המעטה.

ינון אזולאי: הייתי מצפה שמשרד הבריאות היה מגיע עם יותר מחקרים ולא היה מסתמך על עבודות אחרות.

ינון אזולאי: הייתי מצפה מרשות המיסים שכשהם באים עם צו, שהוא יהיה יותר מדויק, כי זה לא נכון לעשות את זה באיזו שהיא השערה ובאיזה שהוא אומדן.

ינון אזולאי: חבל שזה ככה.

ינון אזולאי: כשמביאים צו, ולא משנה אם הצו טוב או לא טוב, העבודה צריכה להיות, ואת זה אני אומר בצורה כללית לרשות המסים.

ינון אזולאי: אני שמח שפרופסור חגי אמר שהתקן אויש, אבל צריך להוסיף עוד תקנים בנושא.

ינון אזולאי: גם באכיפה אתם צריכים לעשות יותר.

ינון אזולאי: צר לי שזה ככה, אבל בסדר.

קובי בוזו: אני חושב שעשינו עבודה בשיתוף עם משרד הבריאות לגבי השיעור של המס.

קובי בוזו: ברגע שקיבלנו את הנתונים ממשרד הבריאות על זה שהנזק מסיגריה אלקטרונית הוא אותו נזק מסיגריה רגילה, השווינו את המס, קבענו בדיוק את אותו מס.

ינון אזולאי: גם אז וגם היום לא דייקתם.

ינון אזולאי: הרי אנחנו לא יודעים באמת כמה שאיפות יש מול סיגריה רגילה.

ינון אזולאי: הסתמכתם על משרד הבריאות שהסתמך על המחקר של האגודה ששירה מייצגת.

ינון אזולאי: אני מצדיע לעבודה של האגודה ששירה מייצגת, הם עושים עבודה טובה ומשקיעים הרבה כסף בזה, אבל הבעיה זה שמשרד הבריאות מסתמך על נתונים שהם לא שלו.

ינון אזולאי: גוף ממשלתי צריך שהנתונים יהיו שלו.

ינון אזולאי: כרשות המסים עשיתם עבודה.

חיים לנציצקי: המס הזה כמות שהוא יביא, לדעתי, רק חולי ומוות לאזרחי מדינת ישראל.

חיים לנציצקי: אנחנו נגד זה שבני נוער יעשנו את זה, וגם אנשים שלא מעשנים לא צריכים את המוצר הזה שנקרא סיגריה אלקטרונית, אבל המס הזה כמות שהוא יביא רק מוות וחולי.

חיים לנציצקי: למה?

חיים לנציצקי: כי מדינת ישראל לא עשתה שום מחקר מדעי בנושא של הסיגריות האלקטרוניות.

חיים לנציצקי: משרד הבריאות גם אמר שאין אצלו אנשים שחקרו את כל הנושא, שראו את כל המחקרים שהיו בעולם בתחום הזה של הסיגריות האלקטרוניות, שעשו איזה שהוא סיכום מקצועי.

חיים לנציצקי: מסתמכים על מה שקורה בעולם.

חיים לנציצקי: המס הזה הוא לא הגיוני, כי כל מדינות העולם שעשו מחקרים ולמדו את הנושא, מטילות מס של 20, 30 אגורות למיליליטר.

חיים לנציצקי: באה מדינת ישראל, שלא למדה את הנושא, שלא מכירה כלום בנושא, שלא חקרה את הנושא של סיגריות אלקטרוניות, וזה בלי קשר למיזם למיגור העישון שזאת עמותה, ומטילה מס של 15 שקל.

חיים לנציצקי: יש פה משהו לא תקין.

חיים לנציצקי: כל מדינות העולם רוצות שאנשים ימותו?

חיים לנציצקי: איך ייתכן שכל מדינות העולם מטילות מס של 30 אגורות ורק מדינת ישראל מטילה מס של 15 שקל?

חיים לנציצקי: איך אתם יכולים לאשר דבר שהוא שונה מהנהוג בכל מדינות העולם שנלחמות בעישון לא פחות ממדינת ישראל?

אלכס קושניר: זה דיון חמישי על זה, ענינו על זה כבר.

אלכס קושניר: גם מומחי הבריאות דיברו, גם משרד הבריאות דיבר.

אלכס קושניר: אני חושב שהנושא מוצה, ולכן אני מעלה את צו תעריף המכס והפטורים ומס קנייה על טובין (תיקון מס' 18) להצבעה.

אלכס קושניר: מי בעד, מי נגד, מי נמנע?

אלכס קושניר: הצו אושר.